Matt Belsante

Matt Belsante (født 5. oktober 1984) er en amerikansk big band vokalist og låtskriver fra Nashville, Tennessee. Belsantes musikk omfatter jazz, pop og swing, og i likhet med unge stjerner som Michael Bublé og Jamie Cullum synger han inspirert av gamle croonere som Frank Sinatra og Tony Bennett.

I sin oppvekst ble Matt Belsante påvirket av innspillinger av Sinatra og jazz-plater av Duke Ellington, Count Basie og Ella Fitzgerald. 12 år gammel startet han å spille saksofon og han spilte i skoleband hvor han etterhvert fant ut at han også hadde talent for sang. Mens han gikk på Neuqua Valley High School i Naperville vant han den prestisjefylte prisen Louis Armstrong Jazz Award både som vokalist og som instrumentalist.See Matt Belsante at Inspire 204 Indian Prairie Educational Foundation Han lærte seg deretter å spille gitar og startet med egne komposisjoner parallelt med at han avla sin universitetsgrad i ingeniørvitenskap og økonomi.

Etter en TV-opptreden i 2006 fikk Belsante platekontrakt med GreenHill Music hvor han spilte inn julealbumet White Christmas. De gjorde han samtidig til frontfigur for en landsdekkende promoteringskampanje for plateselskapet, og han fikk mye medieoppmerksomhet for dette. I 2008 ga han ut albumet Blame It On My Youth som består både av gamle big band-låter og hans egne komposisjoner.

 Diskografi 
 Album 
 White Christmas, 2007, Green Hill Productions
 Blame It On My Youth, 2008, Green Hill Productions
 When You're Smiling, 2015, Green Hill Productions
 Nice 'N' Easy, 2018, Green Hill Productions

 Referanser 

 Eksterne lenker 

 Profil hos Green Hill Music

Kategori:Sangere fra USA
Kategori:Låtskrivere fra USA
Kategori:Personer fra Nashville
Kategori:Personer fra Naperville